ناس کورد-
رووداوێکى سەختى هاتوچۆ لەسەر رێگەى ئاغجەلەر - تەکیە گیان لەدەستدانى چوار کەس و برینداربوونى کەسێکى دیکەى لێکەوتەوە کە سەرجەمیان لەیەک خێزانن.
رووداوەکە ئێوارەى ئەمڕۆ لەنێوان دوو ئۆتۆمبێلى جۆرى کیا و تانکەرێکدا روویداوە و بەهۆیەوە چوار کەس گیانیان لەدەستدا.
شەریف رەحیم وتەبێژى تەندروستى چەمچەماڵ بە "ناس کورد" ى راگەیاند، بەهۆى رووداوەکەوە چوار سەرنشینى ئۆتۆمبێلى جۆرى کیا کە یەک خێزان بوون گیانیان لەدەستداوە و کەسێکى دیکەشیان برینداربووە.
وتیشى "ئەوانەى گیانیان لەدەستداوە پێکهاتوون لە پیاوێکى تەمەن ٢٥ ساڵ، دوو ئافرەتى ١٨ و ٢٥ ساڵان، منداڵێکى دوو ساڵان".
شەریف رەحیم باسى لەوەشکرد، بریندارەکە گەیەنراوەتە نەخۆشخانە و چارەسەرى بۆ دەکرێت، سەرجەمیشیان خەڵکى چەمچەماڵن.